CELEX: 
Language: fi
Date: 1003-03-03
Title: Ehdotus neuvoston päätös Euroopan yhteisön ja Kroatian tasavallan välisen kirjeenvaihtona tehdyn, Itävallan läpi tapahtuvaan Kroatian kauttakulkuliikenteeseen sovellettavaa ekopistejärjestelmää koskevan sopimuksen allekirjoittamisesta ja väliaikaisesta soveltamisesta # Ehdotus neuvoston päätös Euroopan yhteisön ja Kroatian tasavallan välisen, Itävallan läpi tapahtuvaan Kroatian kauttakulkuliikenteeseen sovellettavaa ekopistejärjestelmää koskevan sopimuksen tekemisestä kirjeenvaihtona

Avis juridique important

|

52003PC0121(01)

Ehdotus neuvoston päätös Euroopan yhteisön ja Kroatian tasavallan välisen kirjeenvaihtona tehdyn, Itävallan läpi tapahtuvaan Kroatian kauttakulkuliikenteeseen sovellettavaa ekopistejärjestelmää koskevan sopimuksen allekirjoittamisesta ja väliaikaisesta soveltamisesta  /* KOM/2003/0121 lopull. */  

Ehdotus NEUVOSTON PÄÄTÖS Euroopan yhteisön ja Kroatian tasavallan välisen kirjeenvaihtona tehdyn, Itävallan läpi tapahtuvaan Kroatian kauttakulkuliikenteeseen sovellettavaa ekopistejärjestelmää koskevan sopimuksen allekirjoittamisesta ja väliaikaisesta soveltamisesta(komission esittämä)PERUSTELUT1. Euroopan yhteisön ja Kroatian tasavallan välinen kaupan alan asioita ja kaupan alaan liittyviä asioita koskeva väliaikainen sopimus [1] tehtiin 28. tammikuuta 2002 ja tuli voimaan 1. maaliskuuta 2002. Tämän sopimuksen liitteenä olevassa, maanteiden kauttakulkuliikennettä koskevassa pöytäkirjassa nro 6 vahvistetaan, että Itävallan läpi tapahtuvaan Kroatian tasavallan kauttakulkuliikenteeseen sovelletaan 1. tammikuuta 2003 lähtien ekopistejärjestelmää.[1]  EYVL L 330, 14.12.2001, s. 3.Pöytäkirjan 2 artiklan 2 kohdan b alakohdan mukaan sopimuspuolet sopivat kirjeenvaihtona laskentajärjestelmästä sekä ekopisteiden hallintoa ja valvontaa koskevista yksityiskohtaisista säännöistä ja menettelyistä. Niiden on oltava Itävallan, Suomen ja Ruotsin Euroopan unioniin liittymistä koskevan asiakirjan pöytäkirjassa nro 9 olevan 11 artiklan ja 14 artiklan 2 kohdan mukaisia.2. Kirjeenvaihdosta käytiin neuvotteluja heinä- ja marraskuussa 2002. Neuvottelujen aikana komission yksiköt antoivat neuvotteluista tietoa jäsenvaltioille ja kuulivat niitä käsitellyistä asioista. Oheinen teksti parafoitiin 15. marraskuuta 2002 väliaikaisen sopimuksen perusteella perustetussa liikenteen alakomiteassa. Samassa yhteydessä tarkasteltiin, miten Itävallan tasavallan ja Kroatian tasavallan välinen järjestelmä on toiminut vuonna 2002. Tarkastelussa ei havaittu, että järjestelmässä olisi esiintynyt syrjintää.3. Sopimuksessa vahvistetaan Kroatian kuorma-autoille myönnettävien ekopisteiden määrä vuodeksi 2003 sen periaatteen mukaisesti, ettei yhteisön raskaisiin hyötyajoneuvoihin sovelleta epäsuotuisampaa kohtelua. Lisäksi siinä määrätään järjestelmän hallinnoinnissa tarvittavista asiakirjoista, työjärjestyksestä ja valvontamenetelmistä.Komissio pyytää neuvostoa päättämään sopimuksen allekirjoittamisesta ja väliaikaisesta soveltamisesta sekä aloittamaan sopimuksentekomenettelyn. Näin ollen se antaa neuvostolle seuraavat kaksi ehdotusta:1. Ehdotus neuvoston päätökseksi kirjeenvaihtona tehdyn, Itävallan läpi tapahtuvaan Kroatian kauttakulkuliikenteeseen sovellettavaa ekopistejärjestelmää koskevan sopimuksen allekirjoittamisesta ja väliaikaisesta soveltamisesta.2. Ehdotus neuvoston päätökseksi kyseisen sopimuksen tekemisestä.Ehdotus NEUVOSTON PÄÄTÖS Euroopan yhteisön ja Kroatian tasavallan välisen kirjeenvaihtona tehdyn, Itävallan läpi tapahtuvaan Kroatian kauttakulkuliikenteeseen sovellettavaa ekopistejärjestelmää koskevan sopimuksen allekirjoittamisesta ja väliaikaisesta soveltamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 71(1) artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen [2],[2]  EYVL C , , s. .sekä katsoo seuraavaa:1) Komissio on neuvotellut Euroopan yhteisön ja Kroatian tasavallan välisen kirjeenvaihtona tehdyn sopimuksen Itävallan läpi tapahtuvaan Kroatian kauttakulkuliikenteeseen sovellettavasta ekopistejärjestelmästä.2) Sopimus, joka parafoitiin 15 päivänä marraskuuta 2002, olisi allekirjoitettava sen mahdollista myöhempää lopullista hyväksymistä ennakoiden.3) Olisi säädettävä siitä, että sopimusta sovelletaan väliaikaisesti 1 päivästä tammikuuta 2003,ON PÄÄTTÄNYT SEURAAVAA:1 artiklaNeuvoston puheenjohtaja valtuutetaan nimeämään henkilö(t), jo(i)lla on valtuudet allekirjoittaa Euroopan yhteisön puolesta Euroopan yhteisön ja Kroatian tasavallan välinen kirjeenvaihtona tehty, Itävallan läpi tapahtuvaan Kroatian kauttakulkuliikenteeseen sovellettavaa ekopistejärjestelmää koskeva sopimus sen mahdollista myöhempää lopullista hyväksymistä ennakoiden.Sopimuksen teksti on tämän päätöksen liitteenä.2 artiklaEdellä 1 artiklassa tarkoitettua sopimusta sovelletaan väliaikaisesti 1 päivästä tammikuuta 2003.3 artiklaTämä päätös julkaistaan Euroopan unionin virallisessa lehdessä.Tehty BrysselissäNeuvoston puolestaPuheenjohtaja